四方砲臺遺址

亦叫永康砲臺或永寧砲臺，係中國廣東省廣州市嘅一個遺址，喺越秀區嘅越秀公園入面嘅蟠龍崗頂附近。呢個砲臺喺第二次鴉片戰爭嗰陣俾人整冧咗，而家得返個地基響度。

名
個砲臺樣似四方形而改成噉嘅名。

史
四方砲臺遺址喺清朝順治十年嗰陣起嘅，係鴉片戰爭時期嘅一個重要遺跡。由於個砲臺似正方形，所以叫「四方砲臺」。道光廿一年5月25號，鴉片戰爭爆發，砲臺俾英國軍佬霸咗，之後，佢哋重響呢度起咗英軍司令部。1840年5月30號，廣州城北邊嘅三元里同103個鄉村嘅民眾嚟呢度打仗，引啲英國軍佬去牛欄崗度匿埋。過咗幾日，幾萬群眾包圍成個砲臺，英國佬投降，離開廣州。

1927年12月11號廣州起義爆發之後，四方砲臺遺址附近就變咗起義軍保護廣州蘇維埃政府嘅重要陣地。1962年，呢道挖咗個鐵砲出嚟，而家擺喺廣東革命歷史博物館入面。1999年7月29號變成廣州市嘅文物保護單位。

廣州古蹟
越秀區古蹟
廣州軍事設施
越秀山